CELEX: 62016CN0238
Language: lv
Date: 2016-04-26 00:00:00
Title: Lieta C-238/16: Lūgums sniegt prejudiciālu nolēmumu, ko 2016. gada 26. aprīlī iesniedza Finanzgericht Münster (Vācija) – X/Finanzamt I

19.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 343/18
            
         Lūgums sniegt prejudiciālu nolēmumu, ko 2016. gada 26. aprīlī iesniedza Finanzgericht Münster (Vācija) – X/Finanzamt I
   
   (Lieta C-238/16)
   (2016/C 343/29)
   Tiesvedības valoda – vācu
   
      Iesniedzējtiesa
   
   
      Finanzgericht Münster
   
   
      Pamatlietas puses
   
   
      Prasītāja: X
   
   
      Atbildētāja: Finanzamt I
   
   
      Prejudiciālie jautājumi
   
   
               1)
            
            
               Vai Direktīvas 2006/112/EK (1) 132. panta 1. punkta d) apakšpunkts ir jāinterpretē tādējādi, ka cilvēka asiņu piegāde ietver arī no cilvēka asinīm iegūtas asins plazmas piegādi?
            
         
               2)
            
            
               Ja atbilde uz pirmo jautājumu ir apstiprinoša, vai tas attiecas arī uz asins plazmu, kas paredzēta nevis tieši ārstnieciskiem mērķiem, bet tikai zāļu pagatavošanai?
            
         
               3)
            
            
               Ja atbilde uz otro jautājumu ir noliedzoša, vai klasificēšanā par asinīm nozīme ir tikai paredzētajam mērķim vai arī teorētiskai asins plazmas izmantošanas iespējai?
            
         
               4)
            
            
               Ja atbilde uz pirmo un otro jautājumu ir apstiprinoša, vai par darījumu, kurš saskaņā ar PVN direktīvas 132. panta 1. punkta d) apakšpunktu dalībvalstī ir atbrīvots no PVN, neatkarīgi no trešajā valstī piemērojamā PVN režīma nedrīkst atskaitīt priekšnodokli saskaņā ar šīs direktīvas 168. pantu, pat ja runa ir par piegādi eksportam, par kuru drīkst atskaitīt priekšnodokli saskaņā ar PVN direktīvas 169. panta b) punktu saistībā ar šīs direktīvas 146. panta 1. punktu?
            
         
      (1)  Padomes 2006. gada 28 novembra Direktīva 2006/112/EK par kopējo pievienotās vērtības nodokļa sistēmu, OV L 347, 1. lpp.